ddrg/super_eurlex huggingface dataset:
Maidir leis na cásanna dá dtagraítear in Airteagal 106(1)(d) go háirithe, ba cheart cur leis an Togra le go mbeadh sé ar aon dul le hAirteagal 57(1) de Threoir 2014/24/AE. Agus é sin de bharr nach féidir an ceanglas eisiaimh ar an mbonn sin a cheadú ach amháin más faoi réir a chiontaithe atá an t-oibreoir eacnamaíoch (nó a ionadaí ) ag breith dheiridh i leith na gcionta sin. An painéal ad hoc dá dtagraítear in Airteagal 108, ní bheadh sé inniúil chun fianaise a bhunú dá leithéid de chion. D'fhéadfaí cinnte an cheist a chur cén chaoi a mbeadh comhlacht dá leithéid in ann fianaise a bhunú i ndáil le calaois, truailliú nó fostú páistí. Tugtar faoi deara áfach: má tugadh faoi deara iompar ina raibh calaois nó truailliú i gceist i nósanna imeachta soláthair phoiblí nó i gconarthaí deontais atá maoinithe le cistí Eorpacha agus nach ndearnadh aon bhreith dhlíthiúil i ndáil leis sin, ansin is féidir iad siúd atá freagrach a eisiamh ó bheith rannpháirteach i soláthar poiblí ar bhonn Airteagal 106(1)(b) agus/nó (f), ós rud é gur féidir an t-iompar sin a shainmhíniú mar neamhrialtacht (17) agus/nó gur féidir é a mheas mar mhí-iompar gairmiúil tromchúiseach.

Chomh maith leis sin, ba cheart cuimhneamh go n-eisiafaí oibreoir eacnamaíoch freisin ó bheith rannpháirteach dá mba faoi réir cinneadh é cistí a chalcadh i gcomhthéacs pionóis airgeadais idirnáisiúnta (NA nó AE) nó náisiúnta. Bheadh an t-údarás conarthach faoi cheangal ag éifeachtaí a leithéid de chinneadh, beag beann ar Airteagal 106 den Rialachán Airgeadais a bheith nó gan a bheith á chur i bhfeidhm. Moltar an méid a leanas a chur isteach:

“Eisiafar oibreoir eacnamaíoch ó bheith rannpháirteach i nósanna imeachta soláthair i gcásanna:

[…]

(d) calaois, éilliú, rannpháirtíocht in eagraíocht choiriúil, sciúradh airgid, maoiniú sceimhlitheoireachta, cionta a bhaineann le sceimhlitheoireacht, saothar leanaí nó cineálacha eile gáinneála ar dhaoine, ar bhonn na fianaise a chruthaigh an painéal dá dtagraítear in Airteagal 108 nó arna bunú le breithiúnas críochnaitheach, áit a mbunaítear go raibh an t-oibreoir eacnamaíoch, ar cheann de na cúiseanna a leanas, mar ábhar do chiontú trí bhreithiúnas deiridh nó do smachtbhannaí náisiúnta nó idirnáisiúnta chun a chuid sócmhainní a chalcadh;

[…].”
1.

Is é is cuspóir don dréacht-Rialachán seo go gcuirfear i bhfeidhm reachtaíocht an Aontais go fónta i réimsí custaim agus na talmhaíochta, le go mbeadh sásraí níos éifeachtúla ag an gCoimisiún go háirithe, ach freisin ag údaráis chustaim agus údaráis eile na mBallstát, a chuideodh leis ó thaobh oibríochtaí lena sáraítear an reachtaíocht chustaim agus an reachtaíocht talmhaíochta a chosc, a imscrúdú agus a ionchúiseamh. Chuige sin, féachtar, leis an togra, leis an méid a leanas a dhéanamh: (a) feabhas a chur ar an gcomhrac i gcoinne na calaoise i réimse na gcustam agus, go háirithe, sna cásanna sin ina mbíonn dearbhú míchruinn ar an ionad tionscnaimh, tuairisc mhíchruinn ar earraí agus mí-úsáid an chórais idirthurais (2), trí mheán an méid a leanas: (i) bunachar sonraí lárnach a bhunú de ghluaiseachtaí coimeádán (3), de shonraí maidir le hallmhairí agus onnmhairí agus de shonraí maidir le hidirthuras; (ii) soiléiriú a dhéanamh ar an mbunús dlí chun sonraí custaim a roinnt idir an Coimisiún agus na Ballstáit; (b) cumhacht a thabhairt don Choimisiún doiciméid tacaíochta na ndearbhuithe a bhaineann le hallmhairí agus le honnmhairí a fháil go díreach ó chuideachtaí san earnáil phríobháideach, d’fhonn dlús a chur leis na nósanna imeachta imscrúduithe maidir le custaim, lena laghdófaí an líon díobh a chuirtear chosc ama orthu tar éis trí bliana (4); (c) trí phointe eile a shoiléiriú i ndáil leis an Rialachán atá ann cheana (5), sa mhéid go ndéantar an méid a leanas leis: (i) tugtar an deis go bhféadfaí infheictheacht na sonraí sna bunachair a theorannú d’úsáideoirí ar leith; (ii) cuíchóirítear maoirseacht ar chosaint sonraí; (iii) faightear réidh leis an neamhchinnteacht dhlíthiúil maidir le hinghlacthacht faisnéise a fhaightear trí chúnamh frithpháirteach mar fhianaise in imeachtaí coiriúla náisiúnta.
C 130/2

Iris Oifigiúil an Aontais Eorpaigh

Teachtaireacht ó Pharlaimint na hEorpa maidir le Duais an tSaoránaigh Eorpaigh

CIVI EUROPAEO PRAEMIUM

(2022/C 130/02)

Thionóil Seansailéireacht Dhuais an tSaoránaigh Eorpaigh a cruinniú bliantúil an 7 Iúil 2021 le Dita Charanzová, Leas-Uachtarán Pharlaimint na hEorpa agus Seansailéir Dhuais an tSaoránaigh Eorpaigh, sa chathaoir.

Ag an gcruinniú sin, tarraingíodh suas an liosta seo a leanas de bhuaiteoirí duaise don bhliain 2021.

Bronnfar na duaiseanna ag searmanais bhronnta phoiblí sna Ballstáit ina bhfuil cónaí ar na buaiteoirí, agus eagróidh Oifigí Idirchaidrimh Pharlaimint na hEorpa na searmanais sin. Freastalóidh na buaiteoirí ar shearmanas lárnach bronnta freisin i bParlaimint na hEorpa sa Bhruiséil i mí na Samhna 2021.

CIVI EUROPAEO PRAEMIUM

Buaiteoirí

An Ostair: An Comhchaidreamh Eorpach don Óige “eljub”

An Bheilg: Paars

An Bhulgáir: TheMayor.EU – An Tairseach Eorpach do Chathracha agus do Shaoránaigh

An Chróit: With One Dream United (Aontaithe le hAon Aisling Amháin)

An Chipir: Na scannáin faisnéise: “Our Wall” agus “My Homeland”

Poblacht na Seice: Ionad Saorálaithe Ollscoil Masaryk MUNI HELPS

An Danmhairg: An Tionscnamh Eorpach Díospóireachta

An Eastóin: Youth English Club (Club Béarla don Óige)

An Fhionlainn: An líne chabhrach do ghéarchéimeanna MIELI

An Fhrainc: An t-idirphlé idir saoránaigh de chuid na Fraince agus na Gearmáine maidir leis an gcomhar trasteorann a neartú

An Ghearmáin: An Fhéile Idirnáisiúnta Amharclannaíochta don Óige “Wilde Mischung” (“meascán fiáin”)

An Ghréig: ELEPAP – an Cumann Heilléanach um Chosaint agus Athshlánú Daoine atá faoi Mhíchumas

An Ungáir: An oibríocht “Emergency Exit” – comhar idirnáisiúnta oideachais

Éire: An feachtas “Too Into You”

An Iodáil: An mhonarcha brioscaí FROLLA

An Laitvia: An ghníomhaíocht chun tacú le muintir na Bealarúise – #FreeBelarus

An Laitvia: Liene Dambiņa

An Liotuáin: Mano Guru

Lucsamburg: RespectEachOther

Málta: Monument of Mercy (Séadchomhartha na Trócaire)

An Ísiltír: An tionscadal “Phoenix”

An Pholainn: Ag cosaint dhínit agus neamhspleáchas na mbreithiúna atá ag troid ar son neamhspleáchas na mbreithiúna sa Pholainn

An Phortaingéil: “Ó na daoine, do na daoine”.

An Rómáin: Geofolk

An tSlóivéin: Ar mhaithe le dlúthpháirtíocht agus dul chun cinn uile-Eorpach i gcúrsaí sláinte d’othair ailse

An tSlóvaic: An sruth saoránaíochta “Zmudri”

An Spáinn: Oibrithe deonacha Villa de Moya as imircigh neamhrialta a ghlacadh agus a imeascadh

An tSualainn: An cumann “Navet” (“mol”) in Bergsjön agus a thionscadal cruthaitheach comhoibríoch
43.

Is é is cúis leis an laghdú foriomlán 10 % ar ghealltanais maidir le Foirgnimh agus costais ghaolmhara (Caibidil 2 0) ná gur tionscadail mhóra, i measc nithe eile, atá á maoiniú leis an gcaibidil seo, ar tionscadail iad nach mbíonn an caiteachas ina leith líneach thar na blianta. Ar thaobh amháin, B’ionann gealltanais faoi mhír 2 0 0 0 “Cíos” agus EUR 24,6 milliún i gcomparáid le EUR 32,9 milliún in 2020 agus, faoi mhír 2 0 0 1 “Íocaíochtaí léasa”, B’ionann na gealltanais agus EUR 33,6 milliún in 2021 i gcomparáid le EUR 63,3 Milliún in 2020. Baineann siad le maoiniú thionscadal an fhoirgnimh ADENAUER i Lucsamburg (an tionscadal tógála is mó de chuid na Parlaiminte) trí aistriú dheireadh na bliana. Mar gheall ar thionchar níos lú a bheith COVID-19 ar ghníomhaíochtaí na Parlaiminte in 2021 i gcomparáid leis an mbliain roimhe sin, d’fhéadfaí cistí níos lú a chur ar fáil ina leith sin. Mar sin féin, tháinig méadú ar na gealltanais faoi mhíreanna 2 0 0 7 “Foirgnimh a thógáil agus a fheistiú” agus 2 0 0 8 “Socruithe sonracha eile maidir le bainistiú maoine” arb ionann iad agus EUR 7,5 milliún in 2021 i ndáil le 2020 (féach Mír 18). Ar deireadh, faoi airteagal 2 0 2 “Caiteachas ar fhoirgnimh”, bhí méadú EUR 1,4 milliún ar ghealltanais in 2021 i ndáil le 2020.
Teachtaireacht ó Pharlaimint na hEorpa maidir le Duais an tSaoránaigh Eorpaigh

CIVI EUROPAEO PRAEMIUM

(2022/C 283/01)

Thionóil Seansailéireacht Dhuais an tSaoránaigh Eorpaigh a cruinniú bliantúil an 22 Meitheamh 2022 le Dita Charanzová, Leas-Uachtarán Pharlaimint na hEorpa agus Seansailéir Dhuais an tSaoránaigh Eorpaigh, sa chathaoir.

Ag an gcruinniú sin, tarraingíodh suas an liosta seo a leanas de bhuaiteoirí duaise don bhliain 2022.

Bronnfar na duaiseanna ag searmanais bronnta phoiblí sna Ballstáit ina bhfuil cónaí ar na buaiteoirí. Eagraíonn Oifigí Idirchaidrimh Pharlaimint na hEorpa na searmanais. Freastalóidh na buaiteoirí ar shearmanas lárnach bronnta freisin i bParlaimint na hEorpa sa Bhruiséil i mí na Samhna 2022.

CIVI EUROPAEO PRAEMIUM

Buaiteoirí

An Ostair: Misneach sibhialta – Tionscnamh i gcoinne dhíbirt na gcailíní scoile

An Bheilg: Mo bhuanna ar son na héagsúlachta

An Bheilg: An Lárionad Comhordúcháin um Chur Chun Cinn na hÚcráine

An Chróit: CISTE 5.5

An Chipir: OXYGONO (Fóram & Nomoplatform na Cipire)

Poblacht na Seice: Cabhair dhaonnúil don Úcráín Charita Znojmo

Poblacht na Seice: #HolkyzMarketingu

An Danmhairg: Comhrá na hEorpa

An Eastóin: Ag tacú leis anÚcráin agus “Ukraina heaks!” (Ar son na hÚcráine) tionscnamh

An Fhrainc: InteRadional

An Ghearmáin: ApplicAid

An Ghréig: Dochtúirí an Domhain - An Ghréig: Cabhair éigeandála do ghéarchéim dhaonnúil

An Ungáir: Miklós Both, baillitheoir amhrán pobail

Éire: Freagairt Jigsaw don Phandéim

Éire: Ceangail Óige Imirceach

An Iodáil: #siamotuttelaura

An Iodáil: Cuimhníonn daoine óga ar an Uileloscadh – SOS UKRAINE

An Laitvia: Hospiss LV

An Liotuáin: Gorm/Buí

Lucsamburg: Slava Ukrayini Lucsamburg

Málta: Fondúireacht Daphne Caruana Galizia

An Ísiltír: Seiceálaithe Nuachta

An Pholainn: José Andrés, an cócaire a chothaíonn dídeanaithe an chogaidh san Úcráin.

An Pholainn: “Saorálaithe gan teorainneacha” – dídeanaithe ón Úcráin

An Phortaingéil: “Tampinhas” tionscadal caipíní buidéal

An Rómáin: Tacaíocht do dhídeanaithe ón Úcráin ar leanaí iad

An tSlóvaic: An Líonra Dlíthiúil um Chosaint an Daonlathais

An tSlóvaic: An Eoraip i gciúb (Kniha Európa V Kocke)

An Spáinn: Séirbhís do Chustaiméirí i mBrainsí Bainc·“#Soy mayor, no idiota” (Is duine aosta mé, ní amadán)

An Spáinn: ANAR 116000 Líne chabhrach do leanaí ar iarraidh
(18)

Tacaíonn COSAC le sásraí maidir le rannpháirtíocht agus le comhairliúchán na saoránach ar an leibhéal Eorpach agus leagann sé béim ar an ngá atá le rochtain leathan phoiblí ar fhaisnéis agus ar dhoiciméid ó institiúidí an Aontais. Tugann COSAC chun suntais an tábhacht a bhaineann le cur chuige dílis agus cuiditheach an Choimisiúin i leith idirghníomhaíocht le saoránaigh agus leis na rannchuidithe agus tuairimí ó na Parlaimintí mar ionadaithe díreacha do shaoránaigh an Aontais.
24.

An Ostair: Caritas für Menschen in Not
(8)

Meabhraíonn COSAC gur comóradh deich mbliana ar Chonradh Liospóin atá ann in 2019, agus ar theacht i bhfeidhm Chairt um Chearta Bunúsacha an Aontais Eorpaigh le héifeacht dhlíthiúil dhíreach. Ag meabhrú dó go bhfuil an tAontas fothaithe ar luachanna an mheasa ar dhínit an duine, ar an tsaoirse, ar an daonlathas, ar an gcomhionannas, ar an smacht reachta agus ar an meas ar chearta an duine, lena n-áirítear na cearta atá ag daoine ar de ghrúpaí mionlaigh iad, athdhearbhaíonn COSAC go bhfuil na luachanna sin normatach do bheartais uile an Aontais Eorpaigh. Tá an smacht reachta, dar le COSAC, bunriachtanach do dlisteanacht AE i dtuairim na saoránach. Molann COSAC an obair a dhéanann Gníomhaireacht an Aontais Eorpaigh um Chearta Bunúsacha agus formhuiníonn sí ról láidir don Ghníomhaireacht chun urraim do chearta bhunúsacha a áirithiú i bhfeidhmiú rialta fheidhmeanna AE.
36.

Maidir leis an méadú ar chaiteachas ar Fheisirí na hInstitiúide (Caibidil 1 0), ba é is mó ba chúis leis comhdhéanamh an naoú téarma reachtach de Pharlaimint na hEorpa in 2019. Maidir le mí Iúil 2019, bhí na Feisirí a bhí ag dul as oifig agus na Feisirí nuathofa araon i dteideal mí iomlán tuarastail a íoc leo. Faoi Airteagal 10 den Reacht na bhFeisirí, socraítear an tuarastal ag 38,5 % de bhun-tuarastal breithimh i gCúirt Bhreithiúnais na hEorpa. Chuir an t-innéacsnascadh pá (féach an mhír thíos) leis an méadú ar chaiteachas. B'ionann na gealltanais maidir le mír 1 0 0 0 “Tuarastail” agus KEUR 82 538 in 2019 i gcomparáid le KEUR 77 082 in 2018. Tá gach Feisire a fhágann an Pharlaimint tar éis seirbhís bliana ar a laghad a chríochnú i dteideal liúntas idirthréimhseach. Is ar bhonn fhad iomlán seirbhíse an Fheisire sa Pharlaimint a chinntear an tréimhse a n-íoctar an liúntas idirthréimhseach ina leith. Socraítear an liúntas míosúil ar an leibhéal céanna leis an tuarastal míosúil. B'ionann in 2019 na gealltanais maidir le mír 1 0 2 0 “Liúntais idirthréimhseacha” agus KEUR 19 270 i gcomparáid le KEUR 768 in 2018. Baineann rialacha idirthréimhseacha d’Fheisirí atá ag dul as oifig freisin le mír 1 0 0 6 “Liúntas caiteachais ghinearálta”, agus mar thoradh air sin tháinig méadú ar ghealltanais ó KEUR 39 451 in 2018 go KEUR 45 469 in 2019.
6.5.

Measann COSAC gur bunús maith do phléití amach anseo iad Tuarascáil an Tascfhórsa um Choimhdeacht, um Chomhréireacht agus um “Níos Lú a dhéanamh ar Bhealach Níos Éifeachtúla” agus an Teachtaireacht ón gCoimisiún Eorpach dar teideal “Prionsabail na coimhdeachta agus na comhréireachta: Ag neartú a róil i gceapadh beartas an Aontais”. Ag meabhrú do COSAC an tuairim a léirigh sé i gConclúidí COSAC LVII i ndáil leis an nós imeachta chun an Tascfhórsa a chur ar bun, cuireann COSAC i bhfáth a thábhachtaí atá sé go n-iarrfaí ar na Parlaimintí náisiúnta agus ar Pharlaimint na hEorpa a bheith páirteach sna pléití sin. Ba cheart go gclúdódh na pléití sin, inter alia , fadú a chur leis an tréimhse ocht seachtaine chun tuairimí réasúnaithe a chur isteach faoi chuimsiú shásra rialaithe na coimhdeachta trí thréimhsí sosa a fhágáil as an gcomhaireamh agus trína iniúchadh an bhféadfaí tréimhse dhá sheachtain dhéag a thabhairt isteach, chomh maith leis an gceist i dtaobh deis bhreise a thabhairt do na Parlaimintí náisiúnta chun a dtuairimí a thabhairt faoin gcomhréireacht agus faoin mbunús dlí do reachtaíocht atá beartaithe i dtuairimí réasúnaithe, á chur san áireamh dóibh gur féidir modhnuithe áirithe a ghnóthú gan gá a bheith le hathruithe ar na Conarthaí. Athdhearbhaíonn COSAC gur mór aige “sásra an chárta ghlais”, mar a thugtar air, mar mhodh chun an t-idirphlé polaitiúil idir an Coimisiún Eorpach agus na Parlaimintí náisiúnta a leathnú amach.
6.4

Is díol sásaimh do COSAC an teachtaireacht ón gCoimisiún “Prionsabail na coimhdeachta agus na comhréireachta: A ról a neartú i gceapadh beartas AE”, go háirithe na bearta sin a bhaineann le comhthuiscint ar an gcoimhdeacht agus ar an gcomhréireacht, mar aon le húdaráis áitiúla agus réigiúnacha a bheith níos rannpháirtí i bpróiseas cheapadh beartas AE. Is díol sásaimh do COSAC freisin go ndearnadh an t-ábhar a phlé ag Comhdháil na Coimhdeachta a tionóladh in Bregenz, an 15-16 Samhain 2018, le linn Uachtaránacht na hOstaire ar Chomhairle an Aontais. Athdhearbhaíonn COSAC a thábhachtaí is atá sé cuireadh a thabhairt do na Parlaimintí náisiúnta agus do Pharlaimint na hEorpa páirt ghníomhach a ghlacadh i bpléití maidir leis an gcaoi ar féidir ról phrionsabail na coimhdeachta agus na comhréireachta a neartú i gceapadh beartas AE.
5.5.

Fáiltíonn COSAC roimh an gCinneadh ón gComhairle Eorpach an 19 Deireadh Fómhair 2017, agus é á chur i bhfios go láidir aige go bhfuil gá daingniú a dhéanamh ar shásra um fhilleadh an Aontais Eorpaigh, agus tacaíonn sé go daingean lena thionscnamh chun giaráil a chruthú agus a chur i bhfeidhm, ach úsáid a bhaint as gach beartas, ionstraim agus uirlis ábhartha AE, lena n-áirítear forbairt, trádáil agus víosaí, chun torthaí intomhaiste a bhaint amach ó thaobh imircigh neamhrialta a fhilleadh, ar choinníoll go bhfuil sé sin ag teacht le bunphrionsabail an dlí idirnáisiúnta.
3.5.

Cé go n-aithníonn COSAC an dul chun cinn atá déanta ag na Balcáin Thiar, cuireann sé i bhfios gur gá tuilleadh iarrachtaí a dhéanamh chun dlús a chur le próisis athchóiriúcháin intíre agus chun torthaí do-aisiompaithe agus inbhuanaithe a bhaint amach, go háirithe i réimsí an smachta reachta, an chomhraic in aghaidh an éillithe agus na coireachta eagraithe, chearta an duine, na saoirse cainte agus neamhspleáchas na meán, neartú na n-institiúidí daonlathacha agus athchóiriú an riaracháin phoiblí, agus na forbartha eacnamaíche agus na hiomaíochta, mar aon leis an dea-chaidreamh comharsanachta, agus an chobhsaíocht á méadú agus an rathúnas á áirithiú ar an dóigh sin.
1.7.

Is cúis imní do COSAC í an imirce mhéadaithe neamhrialta agus an smuigleáil agus an gháinneáil dhaonna isteach in AE agus an líon suntasach imirceach atá ag dul isteach in AE ó réigiún na Meánmhara láir agus thoir agus na Balcáin, agus trí na réigiúin sin, agus is ríléir do COSAC an gá leis an gcomhrac in aghaidh na himirce neamhrialta, in aghaidh smuigleáil agus gáinneáil dhaonna a fhorghníomhú, chomh maith le díriú ar dhul i ngleic le bunchúiseanna na himirce, le fadhbanna na dtíortha tionscnaimh, agus chun comhar níos fearr a bheith ann leis na tíortha tionscnaimh agus idirthurais. Sa chomhthéacs sin, tacaíonn COSAC go láidir leis an gcomhaontú maidir leis an bplean gníomhaíochta comhpháirteach idir an tAontas Eorpach agus an Tuirc dul i ngleic leis na sreabha imirce i dtreo COSAC an Aontais agus cuireann sé i bhfios go láidir tábhacht na tacaíochta don Iordáin agus don Liobáin.
4.6.

Leagann COSAC béim ar an bhfíoras gur gá do AE, mar limistéar ina bhfuil saoirse gluaiseachta agus teorannacha oscailte, gabháil do bheartas imirce Eorpach comhroinnte le béim ar chosaint do shaoránaigh AE agus do theorainneacha seachtracha, sábháilteacht agus dlúthpháirtíocht le dídeanaithe, iarrthóirí tearmann agus imircigh agus fós cearta an duine agus gach conradh agus coinbhinsiún idirnáisiúnta a n-urramú. Tacaíonn COSAC go láidir le gach tionscnamh a bhfuil sé mar aidhm acu na teorannacha seachtracha a chosaint agus rialtacht a bhunú arís i limistéar Schengen agus dá bhrí sin, fáiltíonn sé roimh bhunú an Gharda Teorann agus Cósta Eorpaigh. Cuireann COSAC i bhfios go láidir an tábhacht atá le cur i bhfeidhm tapa an rialacháin ar an nGarda Teorann agus Cósta Eorpach agus an fhadhb nach bhfaightear torthaí tapa go leor a réiteach, trí leas iomlán a bhaint as sainordú GTCE. Sa chomhthéacs sin, meabhraíonn COSAC go bhfuil gá le pearsanra agus le soláthar ábhar chun gur féidir leis an nGarda Teorann agus Cósta Eorpach feidhmiú go héifeachtach.
1.1.

Fáiltíonn COSAC roimh stiúradh rathúil na n-ochtú toghchán Eorpach, a bhí ar siúl ón 22 go dtí an 25 Bealtaine 2014. Cé gur vótáil níos mó daoine ar an meán sna toghcháin ná mar a bhí súil leis agus go raibh iarrthóirí bharr na liostaí ann chun cúrsaí Eorpacha a phlé le linn an fheachtais toghchánaíochta, cuireann COSAC a imní in iúl faoin líon íseal daoine a vótáil i mBallstáit áirithe agus faoin bhfás a tháinig ar an antoisceachas agus ar an seinafóibe, mar a léiríodh sna torthaí; dá bhrí sin molann sé go láidir do na rialtais, do na páirtithe polaitíochta agus do na hinstitiúidí Eorpacha faoi seach machnamh a dhéanamh ar a gcuid féin den fhreagracht do na feiniméin seo agus gníomhú go tapa chun dul i ngleic leo.
2.2.

Tugann COSAC dá aire gur luaigh cuid de na Parlaimintí/Tithe Parlaiminteacha go bhfuil úsáid iomarcach á déanamh ag an gCoimisiún Eorpach as gníomhartha tarmligthe agus gur chuir cuid eile díobh i bhfios go láidir nár cheart go mbeadh eilimintí fíor-riachtanacha faoi réir ag tarmligean cumhachtaí agus nár cheart gurb é a leanfadh as an léirtuiscint ar an gcoincheap “ré tharmligean na gcumhachtaí” go ndéanfaí an chumhacht a tharmligean gan aon teorainn ama leis an tarmligean sin. I bhfianaise na tuairime ó chuid de na Parlaimintí/Tithe Parlaiminteacha, d’fhéadfadh sé go bhfágfadh na cleachtais sin go mbainfí de na Parlaimintí náisiúnta an chumhacht a thugtar dóibh leis na conarthaí grinnscrúdú a dhéanamh ar aon leasuithe ar na forálacha a bhí ina n-ábhar do tharmligean. Breathnaítear ar lán-rannpháirtíocht Pharlaimint na hEorpa sa nós imeachta chun agóid a dhéanamh in aghaidh cumhachta, agus an chumhacht sin a chúlghairm, mar ní arb ann dó chun an rialú daonlathach a áirithiú sna cásanna uile. Tá iarrtha ag cuid de na Parlaimintí/Tithe Parlaiminteacha freisin nár cheart go rachadh aon tarmligean cumhachta amach anseo thar thréimhse ama cúig bliana, agus go mbeadh sé intuigthe go bhféadfaí an tréimhse sin a fhadú ar feadh tréimhse cúig bliana eile ach tuarascáil ón gCoimisiún Eorpach a bheith tíolactha ina leith sin.
5.5.

Fáiltíonn COSAC roimh an Teachtaireacht ón gCoimisiún Eorpach maidir le Clár Oibre Eorpach maidir leis an Imirce agus tugann sé tábhacht don fhíoras gur cheart go gcumasódh an doiciméad sin forbairt a dhéanamh ar chur chuige níos sistéamaí agus níos cuimsithí ar bhonn geografach de i leith na himirce. Ag teacht ó na tragóidí daonnúla is déanaí sa Mheánmhuir, fáiltíonn COSAC roimh dhícheall an Choimisiúin an uaillmhian is láidre is féidir a léiriú agus réitigh choiteanna Eorpacha a mholadh i meon na dlúthpháirtíochta agus na comhroinnte córa freagrachta, mar a luaitear in Airteagal 80 den Chonradh ar Fheidhmiú an Aontais Eorpaigh, a bhfuil sé mar aidhm leis sin beatha daoine a tharrtháil agus deireadh a chur le líonraí coiriúla smuigleála. Iarrann COSAC go ndéanfaidh gach Ballstát rannpháirteach trasuí mear agus iomlán ar an gComhchóras Eorpach Tearmainn, agus go gcuirfidh siad an córas sin chun feidhme go héifeachtach, agus leis sin go n-áiritheofar comhchaighdeáin Eorpacha, lena n-áirítear coinníollacha glactha isteach do lucht lorgtha tearmainn agus urraim do chearta bunúsacha, faoi mar a fhoráiltear dó faoin reachtaíocht reatha.
3.2.

Tuigeann COSAC go bhfuil cúrsaí éagsúla eacnamaíocha agus polaitiúla sna tíortha atá i gComhpháirtíocht an Oirthir agus ar an ábhar sin leagann sé béim ar an tábhacht ar leith a bhaineann leis an Úcráin lena chinntiú go mbeidh rath ar an gComhpháirtíocht. Molann COSAC torthaí mhisean monatóireachta Pharlaimint na hEorpa chun na hÚcráine agus is mian leis buíochas a ghabháil leis an Uasal Pat COX, iarUachtarán Pharlaimint na hEorpa agus leis an Uasal Alexander KWASNIEWSKI, iarUachtarán Phoblacht na Polainne, as a dtiomantas agus a ndúthracht gan staonadh maidir le réiteach fadhbanna faoi cheartas roghnaitheach agus as éascú a dhéanamh ar na leasuithe atá riachtanach sa chóras breithiúnach san Úcráin. Tá súil ag COSAC go leanfaidh an Úcráin ar aghaidh le leasuithe d'fhonn na coinníollacha atá leagtha síos a chomhlíonadh, faoi mar a shonraigh an Chomhairle Gnóthaí Eachtracha go foirmiúil iad an 10 Nollaig 2012 agus ar thacaigh Rún ó Pharlaimint na hEorpa den 13 Nollaig 2012 leo, agus go síneofar an Comhaontú Comhlachais leis an Úcráin le linn Chruinniú Mullaigh Vilnias. Tacaíonn COSAC le cur i bhfeidhm an Chomhaontaithe Comhlachais idir AE agus an Úcráin ar bhonn sealadach nuair a shíneofar é agus cuireann sé in iúl go bhfuil sé ar intinn aige leanúint ar aghaidh go tapa le daingniú iomlán an Chomhaontaithe Comhlachais idir AE agus an Úcráin i bParlaimintí náisiúnta AE agus na hÚcráine, nuair a bheidh na ceanglais riachtanacha comhlíonta. Ba mhaith le COSAC béim a leagan ar a thábhachtaí atá an dlúthpháirtíocht leis an Úcráin le linn an phróisis Comhlachais agus ina dhiaidh.
3.2.

Cumasóidh comhlánú mhargadh inmheánach fuinnimh an Aontais tríd an mbonneagar fuinnimh a leathnú agus a nuachóiriú go n-iomprófar leictreachas, gás agus cineálacha eile fuinnimh go tapa agus go héifeachtach ar fud na hEorpa, rud a dhaingneoidh soláthar fuinnimh leanúnach agus iomaíoch do shaoránaigh na hEorpa agus a fhágfaidh go mbeidh gach Ballstát AE in ann tairbhe a bhaint as an margadh inmheánach fuinnimh. Fáiltíonn COSAC, dá bhrí sin, roimh thogra an Choimisiúin Eorpaigh le haghaidh rialacháin maidir leis an mBonneagar Tras-Eorpach Fuinnimh, atá dírithe ar an dúshraith a leagan síos chun na spriocanna atá leagtha amach in Eoraip 2020 agus cuspóirí inbhuanaitheachta fadtéarmacha an Aontais a bhaint amach.